
                  У овом раду поред приказа тренутног стања безбедности саобраћаја двоточкаша у нашој земљи, дат је и опис механике судара између путничког возила и двоточкаша. Обухваћене су главне социјалне и материјалне последице саобраћајних незгода са двоточкашима, са анализом оштећења возила и кратком методологијом вршења увиђаја након незгоде. Такође су описани и заштитни факрори у саобраћају возила двоточкаша са предлозима безбедне вожње и на крају предложене су опште и посебне мере безбедности за двоточкаше са закључком у коме су обухваћени кључни проблеми и предлози за њихово решавање.
Summary of work
               In this paper, the review of the current state of traffic safety of two-wheelers in the country, and has been given the description of the mechanics of collisions between passenger cars and two-wheelers. Included are the minds of social and material consequences of accidents with two-wheeler, with analysis of vehicle damage and short methodology crime scene investigation after the accident. They also described the protective FAKR two-wheeler vehicles in traffic with proposals safe driving and at the end of the proposed general and specific safety measures for two-wheelers with a conclusion in which they discuss key issues and proposals for their resolution.
Садржај:

	1. УВОД.............................................................................................................................
	5

	2. ТЕОРИЈА НАСТАНКА НЕЗГОДЕ СА ДВОТОЧКАШИМА..................................
	8

	     2.1. Статистика страдања двоточкаша.......................................................................
	8

	     2.2. Механика судара...................................................................................................
	11

	     2.3. Последице саобраћајних незгода двоточкаша...................................................
	17

	     2.4. Карактеристике саобраћајних незгода са учешћем двоточкаша......................
	19

	     2.5. Анализа оштећења двоточкаша...........................................................................
	20

	     2.6. Трагови саобраћајних незгода са учешћем двоточкаша...................................
	22

	     2.7. Увиђај саобраћајне незгоде возило – двоточкаш..............................................
	23

	3. ЗАШТИТНИ ПАРАМЕТРИ У САОБРАЋАЈУ ДВОТОЧКАША...........................
	26

	     3.1. Фактори који доприносе настанку саобраћајне незгоде...................................
	26

	     3.2. Модели заштите двоточкаша у саобраћају........................................................
	30

	            3.2.1.Перцепција опасне ситуације....................................................................
	33

	            3.2.2. Процена опасности.....................................................................................
	33

	            3.2.3. Избор акције................................................................................................
	33

	            3.2.4. Примена акције...........................................................................................
	34

	4. МЕРЕ БЕЗБЕДНОСТИ ЗА ДВОТОЧКАШЕ.............................................................
	36

	    4.1. Препоруке за безбедну вожњу ...........................................................................
	36

	    4.2. Мере безбедности за двоточкаше ......................................................................
	37

	            4.2.1.  Посебне мере безбедности за двоточкаше..............................................
	39

	            4.2.2. Техничке мере за заштиту двоточкаша (бициклиста).............................
	40

	5. ЗАКЉУЧАК..................................................................................................................
	32

	Литература........................................................................................................................
	44

	
	


1. УВОД

Одвијање друмског саобраћаја је одувек био праћено извесним ризиком који се је манифестовао у виду појава које називамо саобраћајне незгоде. У периоду од 1981. до 2012. године у саобраћајним незгодама у Републици Србији погинула су 41.064 лица. У истом периоду теже и лакше је повређено 614.437 лица. Сва ова поражавајућа статистика могла би се преписати како објективном фактору човеку тако и одређеним субјективним чиниоцима као што су возило и пут.

Сва сложеност узрока саобраћајних незгода која се везује за човека као објективног фактора има везе са склопом личности појединца, менталних карактеристика особе (темперамента, карактера, интелигенције), затим ту је и неадекватна обука која је дуже времена била заступљена у систему обуке кандидата за возаче која је резултирала неодовољним знањем и вештинама за безбедно управљање возилом као и посебним ризицима којима су изложени учесници у саобраћају.


У овом раду посебна пажња посветиће се безбедношћу рањивих корисника пута посебно возачима двоточкаша. Ову категорију учесника у саобраћају управо називамо рањива не због неких инфериорности или одређених психофизичких недостатака за безбедно управљање возилом него због посебне диспропорције, односно несразмере ризика који уносе у саобраћај и оног ризика коме су изложени.


Ако се има у виду чињеница да су према званичним подацима Агенције за безбедност саобраћаја из 2012. године возачи моторцикла, мопеда и бицикла учествовали у 4.195 саобраћајних незгода а од тога чак у 2.126 случаја као њихови изазивачи, што је око 50% у укупној структури незгода са двоточкашима долази се до закључка да се овом проблему мора посветити посебна пажња.


Када су у питању двоточкаши поготово возачи мопеда и бицикла треба напометути да се ту углавном као возачи ових возила јављају деца и млади узраста до 17 година тако да се овде као аксиом поставља обавеза едукацје деце и младих за безбедно учествовање у саобраћају. 

Што се тиче неких пасивних елемената заштите возача и путника возила на два точка (са једним трагом), поред опасности којима су изложени као и остали корисници пута, ови возачи су изложени повећаном ризику и због повећане могућности губитка стабилности возила. Губитак стабилности води губитку управљивости и падању без смањења брзине.


Иако се њихов општи ниво безбедности може побољшати на више начина, много је теже спречити испадање возача и путника са седишта, заштиту груди, рамена, руку и ногу.


За заштиту главе и лица која се превозе моторциклима користе се кациге као део безбедоносне опреме. Кацига мора кинетичку енергију апсорбовати дебљином облоге (слично структури возила). Да би остварила своју функцију кацига мора бити чврста, балансирана имати чврсте и коректне везе и прилагођена да подстиче на употребу, коришћење. Употреба кациге је веома битна и при малим брзинама иако је многи возачи игноришу. Још једна битна чињеница у овом систему је штовозила двоточкаше углавном користе млађи људи, а они тешко прихватају препоруке чак и када су у њиховом интересу. Национална управа за безбедност саобраћаја у САД проценила је да кациге у 29 % случајева спречавају, а у 67% случајева ублажавају повреде које могу настати услед саобраћајне незгоде.

За заштиту главе бициклиста такође је препоручљиво носити одговарајуће кациге, које су лакше и погодније за ношење од кацига које користе моторциклисти. Да би се ниво саобраћајне културе код ових возача повећао неопходно је спровести добар програм са одговарајућим кампањама којима ће се мењати понашање, навике и стимулисати коришћење кацига и осталих заштитних средстава. 

Опште је познато да је комплексније спровести превентивне мере заштине у односу на репресивне, али сама њихова имплементација показала се је да има изузетно боље ефекте који су прагматичнији и дају боље резултате.


Све бржи развој науке и технике унео је велике промене у живот човека у смислу ефикаснијег и лакшег решавања његових егзистенцијалних проблема. Тако да је и развој саобраћаја омогућио бржи, удобнији и квалитетнији пренос, односно превоз људи и добара, остварујући широке перспективе коришћења времена и лагоднијег и богатијег живота. 


За човека који је својом природом ограничено биће, сваки развој технике може да носи са собом и опасност због његове неконтролисане, неправилне, па чак и злонамерне примене. Зато су научници који проучавају најшире области друштва и живота дошли до закључка да је један од најважнијих задатака „спасавање“ човека и природе од последица које је са собом донео нагли развој човечанства. Илустративни пример за таква размишљања су бројни проблеми везани за интензиван раст саобраћаја.

Многобројни фактори који утичу на безбедну вожњу, односно повећавају угроженост учесника у саобраћају захтевају одговоран, свеобухватан приступ овом проблему. Због комплексности решавања ових питања поготово када се говори о возачима двоточкаша, неки елементи који су битни за безбедно чествовање у саобраћају, научно су свестрано објашњени, као на пример утицај алкохола на безбедну вожњу, док су други такоже веома значајни још у фази истраживања, анализирања и доношења одговарајућих закључака.

У овом раду биће описане неке битне чињенице везане за безбедност возача возила са два точка, последице од могућих незгода са двоточкашима, као и одговарајући механизми заштите рањивих корисника пута.

2. ТЕОРИЈА НАСТАНКА НЕЗГОДА СА ДВОТОЧКАШИМА
2.1. Статисика страдања двоточкаша

Возачи двоточкаша без обзира што спадају у рањиву катгорију корисника пута често се могу јевити и као изазивачи саобраћајних незгода. Поред пешака ово су најмање заштићене категорије корисника пута. Посебно у овом случају треба напоменути да за возаче бицикла није прописана никаква здравствена селекција, нити обавеза утврђивања да ли су довољно припремљени за учествовање у саобраћају, односно да ли познају неопходна правила саобраћаја, саобраћајне знакове и да ли поседује вештину за управљање овим возилом.

Ова је по старости, психофизичким способностима и саобраћајној култури  најхетерогенија категорија возача, са возилима која не поседују кабину, па возачу не пружа никакву заштиту од атмосверских утицаја или механичког удара приликом незгоде. За кретање се користи површина по којој се крећу снажна и брза моторна возила.


 Саобраћајне незгоде у којима страдају ови возачи сконцентрисане су на раскрсницама, јер возачи моторних возила не воде довољно рачуна о предности бициклиста, возача мопеда и моторциклиста. Механизам повређивања рањивих корисника пута је специфичан и има више сличности са механизмом повређивања пешака, него осталих возача и путника који се налазе у моторном возилу. У следећим табелама и графиконима дат је преглед страдања рањивих корисника пута у којима су они учествовали као изазивачи.

Табела 1. Број и последице саобраћајних незгода у којима су учествовали и које су изазвали возачи моторцикала у 2012. години
.

Графикон 1. Саобраћајне незгоде у којима су учествовали и које су изазвали возачи моторцикла у 2012. години.
Табела 2. Број и последице саобраћајних незгода које су изазвали возачи мопеда у 2012. години

Графикон 2. Саобраћајне незгоде у којима су учествовали и које су изазвали возачи мопеда у 2012. години.
Табела 3. Број и последице саобраћајних незгода у којима су учествовали и које су изазвали возачи бицикла у 2012. години.

Графикон 3. Саобраћајне незгоде у којима су учествовали и које су изазвали возачи бицикла
            На основу приказаних табела и графикона може се закључити да рањиве категорије корисника пута у великој мери учествују у саобраћајним незгодама, а веома често се могу јавити и као њихови изазивачи што представља један додатни проблем имајући у виду напред изнете чињенице везане за њихово безбедно учествовање и ангажовање у саобраћају.

  2.2.  Механика судара
             Приликом саобраћајних незгода са двоточкашима, за оцену квалитета кочења моторног возила потребно је мерење или израчунавање величине максималног успорења bmax у m/s2 које је постигнуто при екстремном кочењу моторног возила у конкретним условима стања возила и коловоза. Оно се може прецизно одредити аналитичким путем уз занемаривање отпора ваздуха због његове занемарљиво мале вредности према следећем изразу:

             Предзнак + испред синα узима се при кочењу моторног возила на успону, а предзнак – односи се на кочење моторног возила на низбрдици, Kex представља коефицијент експлоатационих услова кочења. Он узима у обзир степен искоришћења збирне силе пријањања кочених точкова са коловозом, односно неједнакост силе кочења према силама пријањања. Неистовремено блокирање точкова предње и задње осовине, условљено је не само експлоатационим условима, већ и конструкционим својствима кочионог система моторног возила.

          Коефицијент експлоатационих услова кочења моторног возила Kex без оптерећења може се одредити према техничким нормативима према следећем изразу:

          Где g представља убрзање земљине теже, µ је коефицијент трења, bnor представља успорење које возило остварује са блокираним точковима уз услове да:

- површина коловоза буде равна, сува и са савременим застором,

- за време кретања возила брзина ветра није већа од (3 m/s),

- температура диска и спољне површине бубња не износи више од 1000C

- брзина у почетку кочења износи најмање 50 (km/h) за путничке аутомобиле.

           Брзина којом су се кретала возила у саобраћајним незгодама са двоточкашем може се одредити и на основу трагова кочења које је возило оставило по коловозу у процесу кочења. За одређивање брзине кретања на основу трагова кочења користи се израз:

       Где је b максимално успостављено успорење при екстремном кочењу возила (m/s2); t3 – време пораста успорења до максималне вредности (s); S4 – пут који је прешло возило за време максималног успорења (m) Vs – брзина кретања возила на крају процеса кочења или на месту судара са двоточкашем (m/s).
       Укупно време заустављаја (tz) је збир интервала времена реаговања система возач – возило и времена кочења.

      Где је tr, време реаговања система возач – возило (s); t4 (tk)

      Време реаговања возача у критичним ситуацијама у случајевима када је напозната препрека на коловозу односно у случају налета на двоточкаша узима се да је:

      Где је t1 – време реаговања возача од тренутка уочаваја опасне ситуације до тренутка започетог деловања на кочиони механизам возила. Ово време зависи од бројних фактора од којих су у првом реду психо физичке способности возача, међутим, експериментално је утврђено и узима се да ово време просечно износи 0,8 (s); t2 – представља време поништавања зазора, од тренутка започетог дејства на педалу кочнице, до тренутка појаве успорења; t3 – је време одзива кочионог механизма, од тренутка појаве успорења па до постизања максималног успорења.      

          Време поништавања зазора или кашњење у активирању система за кочење (t2) зависи од величине деформације у водовима система за кочење и трењу међу честицама флуида преко којег се преноси сила возача. 

          Механички и хидраулички системи имају најбржи одзив који се креће у границама од t2=0,05 – 0,20 (s), код пнеуматских система кочења ово време се продужава због стишљивости флуида у том систему и износи t2=0,20 – 0,40 (s). 

           Време пораста успорења до максималне вредности t3 различито је зависи од врсте возила, креће се у интервалима од t3 = 0,15 (s) за путничка возила, па све до t3 = 0,5 -0,7 (s) када су упитању аутобуси са ваздушним преносним системом кочења.

          Сходно напред изнетим објашњењима, за израчунавање времена успорења код судара са двоточкашима може се користити следећи образац:

       Време кочења до судара са двоточкашем може се добити на основу израза:

где је V1 брзина возила на почетку трагова кочења (m/s2) , 

, Ssz – је растојање од места судара до места потпуног заустављања.

                            Слика 1. Траг кочења возила до судара са двоточкаше
          Пут кочења (Sk) је растојање које пређе возило од постизања максималног успорења до потпуног заустављања или престанка кочења, може се тачунски добити на следећи начин;

        У ситуацијама када имамо саобраћајне незгоде са двоточкашима веома је важно одредити и пут реаговања јер се управо из овог параметра могу установити чињенице које су битне за решавање одговорности за насталу незгоду. Пут реаговања (Sr) је уствари пут који возило пређе у времену реаговања система возач – возило и може се израчунати:

, или

          Где су S1 – пут који возило пређе за време реаговања возача (m); S2 – пут који возило пређе за време закашњења, одзива кочионог механизма (m); S3 – пут који пређе возило за време пораста успорења до његове максималне вредности (m).

          Све ове дужине путева могу се и рачунски добити на основу следећих формула:

       Зауставни пут представља минимални пут који возило у одређеној датој ситуацији мора проћи од тренутка када возач уочи опасност до тренутка потпуног заустављања возила. Он је једнак збиру пута реаговања и пута кочења и рачунски се добија на следећи начин:

, односно;

         Стварна дужина пута на коме се врши успоравање, односно кочење моторног возила, посебно је важна у комплексној анализи саобраћајне незгоде. Сам прорачун саобраћајне незгоде са двоточкашима на темељу регистрованих трагова кочења је једноставан за приближну оцену брзине и осталих параметара. 
       Вредност успорења може се одредити аналитички, експериментално или из одговарајућих таблица, у прдходном делу је описана аналитичка метода израчунавања брзина возила и пута кочења у саобраћајним незгодама са двоточкашима. За разлику од аналитичке методе, експериментално је могуће утврдити вредност успорења помоћу мерних инструмената и уређаја као што су: клинометар, динометар, IFK писач, мотометар итд.

        Вредност успорења умногоме зависи од брзине кретања возила, тако да је битно посебно истаћи да се при малим брзинама постижу веће вредности успорења, односно да се при већим брзинама кретања возила оно знатно смањује.

       При експерименталном одређивању успорења већина инструмената мери максимално тренутну вредност успорења, а често се дешава да да се оно узима као стварна вредност успорења, а не своди се на максимално успостављену вредност при екстремном кочењу моторног возила.

       При свођењу максимално тренутне вредности на максимално успостављену вредност успорења у већини случајева може се користити корекцијски коефицијент који износи 0,8 – 0,9, на тај начин што се вредност овог коефицијента множи са максимално – тренутном вредности успорења која се може очитати на инструменту.

       Брзина возила на почетку трагова кочења  (V1) може се добити као;

     Где је b – успорење возила, Sуs – пут на коме је возило успоравало
     У анализирању саобраћајних незгода са двоточкашима изузетно велику важност има и успорење b (m/s2), ово успорење рачунски добијамо на следећи начин:

       Где је g – константа, убрзање земљине теже (9,81m/s2), µ - коефицијент трења, има рaзличите вредности и зависи од квалитета подлоге и пнеуматика, креће се у границама од 0,3 што одговара клизавом коловозу до 0,8 што би одговарало сувом асвалтом коловозу, код возила са добрим пнеуматицима ε – кочиони коефицијент, i – нагиб пута у процентима, код успона се додаје а код нагиба се одузима за дату вредност.

      Често се дешава да се у макролокацији места незгоде са двоточкашима преклапају трагови кочења предње и задње осовине, односно предњег и задњег точка возила. Дужине тих трагова се тешко дефинишу јер се не може одредити место са кога почину трагови предње и где се завршавају  трагови кочења задње осовине. Такође се и даљине трагова међусобно разликују, док савремена возила која која су опремљена уређајима за ограничавање момента кочења задњих точкова обично не остављају изражене видљиве трагове кочења точка или точкова задје осовине.

         Могуће је и да возило оставља трагове само са једне стране, што се у већини случајева дешава због прерасподеле оптерећења при кочењу на путу са попречним нагибом или закривљеном делу пута.

         На делу пута успоравања је пут: Sdbi – пут до блокирања точка, што значи да док тоцак није блокиран, на коловозу не остаје никакав траг кочења. Обично после пута Sdbi на извесном делу пута након што је точак блокиран такође нема трага кочења. Овај део пута назива се „невидљивим трагом“  Snbl (невидљиви пут).

         Невидљиви пут након блокирања точка је онај пут на коме се одвија процес који доводи до обликовања видљивих трагова кочења. То је константна величина која за разне врсте коловоза има следеће вредности:

        -  2 m за асвалтни коловоз доброг квалитета
        - 0,4 – 0,8 m за асвалтни коловоз са више битуменске масе
        - 0,2 m за асвалтни коловоз потпуно преливен битуменском масом
        - 0,3 m за остале врсте коловозних површина 

     На основу свега напред изнетог, укупни пут успоравања возила Sуs износи:

          Где је: Sdbl  - пут успоравања возила до појаве блокирања точкова (m), Sнbl – „невидљиви траг“ возила, након блокирања точкова, до обликовања видљивог трага кочења (m); S4 – видљива дужина трага кочења са блокираним точковима  (дужина форсираног кочења) уз услов да је кочиони уређај исправан (m).

          За већину савремених возила може се узети да је пут до појаве блокирања точка:

          Gde je V0 – brziнa vozila нeposredнo pre predуzimaнja proces koчeњa (km/h) 

    2.3. Последице саобраћајних незгода са двоточкашима
           Када говоримо о последицама саобраћајних незгода са двоточкашима мисли се на комплексну структуру социјалних последица које прате ове појаве као и на материјалну структуру истих. Веома је комплексно сагледати укупан обим социјалних последица и класификовати их по неком логичком следу због њиховог обима и тежини.

           Социјалне последице саобраћајних незгода класификоване су не следећи начин:

             -  Исцрпљиванје основних биолошких (људских) ресурса.

             -  Смањиванје броја радно продуктивног становништва а повећање броја лица која (због инвалидности – повреда у незгодама) падају на терет друштва.

             -  Здравствени биланс становника.

            -  Рехабилитације великог броја хендикепираних, настрадалих лица.

            -  Умањених могућности на личном (избор занимања, оспособљавање идр), породичном (избор брачног друга и др) и професионалном плану младих људи (девојака и младића) због инвалидности, унакажености или телесног оштећења.

            -  Неопходности да многа повређеа лица морају менјати заниманје, навике, начин живота, однос према околини и слично.

            - Психичких траума, осећаја несигурности због угрожене егзистенције или здравља, фрустрација,  разних оптерећенја и других штета по лични и друштвени живот непосредних и посредних жртава незгода.

            -  Последица по лични и породични живот док се извршилац незгоде налази на издржаванју казне затвора (губитак зараде, радног стажа, распад једног броја породица, лишаванје могућности за васпитаванје деце, сопствено уздизанје).

           - Повећања репресивног апарата
           - Ремећења рационалне демографске равнотеже с обзиром да у незгодама много више страдају људи у подручјима која иначе имају проблема са наталитетом („кумулација беле и саобраћајне куге“), а много мање у подручјима неконтолисаног рађања.

           - Повећаног ризика коришћенја хаварисаних, иако оправљених возила (возила инвалиди) и друго.

           Поред најтежих последица, страдања људи, у саобраћајним незгодама настају и огромне материјалне штете. Иако су саобраћајне незгоде релативно честа и масовна појава, друштво нема потпуних сазнања о висини материјалних штета које због њих настају. Подаци које дају друштва за осигурање и органи унутрашњих послова, који воде статистику и процењују штете, не дају праву представу о висини материјалних штета
. Ради потпунијег сагледавања може се истаћи да у материјалне штете које настају због саобраћајних незгода спадају:
           - Штете на возилима која су у незгоди учествовала.

           - Штете на стварима, роби која је превожена.

           - Штете које настају на путу, објектима и инсталисаној опреми.

           - Трошкови хитне помоћи
           - Трошкови сахране погинулих.

           - Трошкови лечења повређених.

           - Трошкови боловања.

           - Трошкови инвалиднина.

           - Трошкови медицинске и професионалне рехабилитације.

           - Породичне пензије или трошкови издржавања чланова породица погинулих лица.

           - Губитак радног доприноса погинулих лица.

           - Накнаде за претрпљене физичке и психичке болове повређених лица.

            - Штете због умањења радне способност повређених лица.

            - Трошкови преквалификације повређених лица.

            - Средства које је друштво уложило у оспособљавање лица која настрадају у моментим када су могла бити најпродуктивнија.

            - Трошкови повећања медицинског апарата.

            - Трошкови извршења санкција и ресоцијализације осуђених лица.

            - Губитак транспортног учинка оштећених возила.

            - Измакла добит због оштећења или уништења робе коју је превозило возило које је учествовало у саобраћајној незгоди.

            - Штете због одузетих возачких дозвола, посебно код професионалних возача.

            - Трошкови уклањања хаварисаних возила.

            - Трошкови администрације друштва за осигурање.

            - Штете које настају због прекида саобраћаја.

            - Штете које настају због смањења пропусне моћи путева.

            - Умањена вредност хаварисаних возила.

            - Трошкови контролних здравствених прегледа повређених лица и др.

2.4. Карактеристике саобраћајних незгода са учешћем двоточкаша
        У анализама саобраћајних незгода са учешћем двоточкаша утврђено је да су њихове повреде неминовне у свим конфликтним ситуацијама и да се најчешће ради о тешким последицама. Повреде тела возача двоточкаша се могу поделити према фазама тока незгоде на:

        -  Примарне;

        -  Секундарне;

        -  Терцијалне;

        -  Кварталне.

        Испитивање које је вршено на основу лекарског прегледа случајног узорка 123 возача возила двоточкаша, који су учествовали у саобраћајним незгодама, показало је да су од наведеног броја, 72 лица имала компликације на повређеним деловима тела. Процентуално изражено, повређивање појединих делова тела при саобраћајној незгоди је следеће: глава 36%, врат 2%, горњи екстремитети 38%, грудни кош 28%, повреде трупа 14% и повреде доњих екстремитета 87%. Добијени резултати повреда и насталих компликација процентуално су изражени на слици 2.

                                      Слика 2. Повреде тела и настале компликације као последица
                                      повреде возача двоточкаша у саобраћајној незгоди
          Анализа повреда је од изузетне важности код саобраћајних незгода у којима су учествовали двоточкаши. Код ових саобраћајних незгода адекватном анализом повреда може се доћи до најважнијег податка, а то је положај тела возача двоточкаша у односу на возило у тренутку судара. Оваквом анализом може се утврдити којом страном тела је возач двоточкаша био окренут ка возилу у ком положају се налазио и слично.

        2.5. Анализа оштећења двоточкаша
            По извршеној анализи повреда учесника саобраћајне незгоде потребно је извршити анализу степена и локације оштећења насталих на возилима. Анализа оштећења возила је обично најважнија у саобраћајно – техничком вештачењу, јер се на основу ње утврђује начин настанка оштећенја на возилима, што представља основ за утврђивање сударног положаја.

             Пример у реалним саобраћајним незгодама:

             Моторцикл Сузуки RGV 250 

             Детаљном анализом фотографија из фотодокументације налази се да је предњи део Сузукија деформисан (маска, предњи точак, управљач и седиште). Наплатак предњег точка је деформисан и померен ка унутра. Лева ручица управљача је потиснута ка задњем делу Сузуки-ја (слика 3). Остала оштећења Сузуки-ја су видљива на фотографијама из фотодокументације.  

                                Слика 3. Изглед оштећења моторцикла Сузуки РГВ 250
            Све саобраћајне незгоде у којима су учествовали возачи двоточкаша, могу се класификовати према зони судара и облику налетног положаја при судар, условима видљивости и прегледности, режиму кретанја возила у тренутку судара, тежини последица, карактеру кретања двоточкаша до места контакта итд.

            Потпуни чеони налет је такав налет који се остварује између двоточкаша и осталих моторних возила, када се двоточкаш у тренутку примарног контакта налази испред предњег дела моторног возила. У оваквом положају возила се пре контакта могу кретати у истом или супротном смеру при чему се могу разликовати три основна положаја двоточкаша у односу на возило:

            - подужна оса двоточкаша је нормална на попречну осу моторног возила;

            - подужна оса двоточкаша заклапа неки оштар угао са попречном осом возила;

            - Подужна оса двоточкаша је паралелна са подужном осом моторног возила.

            У случајевима каа се и једно и друго возило крећу у истом смеру, до примарног контакта увек долази између предњег дела моторног возила и задњег дела двоточкаша, док при кретанју возила у супротном смеру, примарни контакт се остварује између предњих чеоних делова возила.

           Делимични чеони налет може се поделити на делимични чеони налет у превцу и чеони улазно – излазни налет. За делимични чеони налет у правцу карактеристично је да су подужне осе возила паралелне, а до примарног контакта најчешће долази између тела моторциклисте и преднјег дела возила.

           Бочно окрзнуће се остварује између бочних страна моторних возила и двоточкаша, при чему у највећем броју случајева код примарног контакта долази до жуљања тела моторциклисте о бочну страну возила.

           Постоје два основна случаја бочног окрзнућа:

           - окрзнуће у правцу, када су подужне осе оба возла паралелне;

           - окрзнуће под углом, када оса двоточкаша заузима неки оштар угао у односу на подужну осу моторног возила. 

             Бочни налет је такав тип саобраћајних незгода са двоточкашима где возач двоточкаша налеће на моторно возило које мже бити у стању мированја или у покрету, при чему подужна оса двоточкаша у односу на подужну осу моторног возила може зазимати оштар или прав угао. У овом случају у примарном контакту су бочна страна моторног возила и предњи точак двоточкаша. При реконструкцији оваквих типова незгода посебно се мора обратити пажнја утврђивању и тачном дефинисанју налетног положаја између двоточкаша и осталих моторних возила, јер се само тачном предпоставком примарног контакта може доћи до веродостојне реконструкције тока саобраћајне незгоде.

           2.6. Трагови саобраћајних незгода са учешћем двоточкаша 

              Лица која врше увиђај на месту саобраћајне незгоде, треба да посвете додатно време за тражење и откривање трагова на лицу места саобраћајне незгоде, укључујући и подручје на коме је двоточкаш био полегнут. Ови детаљи треба а укључују трагове од клизања точкова, удубљења, огреботине од пнеуматика, као и разне механичке остатке од двоточкаша као што су: трагови уљаног филтера, трагови од држача та ноге, трагови ауспуха, управљача, интрумент табле ако је двоточкаш био полегнут и клизао до тренутка удара.

               Анализа саобраћајне незгоде спада у анализу материјалних елемената и списа на основу којих вештаци саобраћајно – техничке струке могу донети закључке важне за утврђивање узрока и околности под којима се саобраћајна незгода догодила.

               Трагови се могу поделити према фази у којој су настали на: 

                - Трагове настале пре саобраћајне незгоде;

                - Трагове настале у току саобраћајне незгоде;

                - Трагове настале након незгоде.

                Од посебног значаја за анализу саобраћајних незгода је и подела трагова према саобраћајној ситуацији и то на:

                - Типичне трагове
                - Нетипичне трагове
               Детаљном анализом двоточкаша се утврђује да ли трагови на путу припадају датом двоточкашу, да ли се је двоточкаш превртао и да ли је у том превртању учествовала и једна и друга страна мотора. Чврсти материјал на двоточкашу као што су управљач или држач за ноге оставља удубљења на путу. Огреботине на путу су често задобијане од мекших материјала као што су филтер за уље или од удараца ланца. Трагови на мотору двоточкаша и њихов правац пружања указују на правац кретања двоточкаша од тренутка полагања на пут, до тренутка заустављања.

               Ако је двоточкаш био положен на коловоз, на њему могу остати трагови уља или изливеног погонског горива, с тим да се код изливеног горива благовремено мора извршити фотографисање трагова због испаравања истог. Трагови настали од погонског горива пружају се од места полагања двоточкаша до потпуног заустављања, што може указивати на путању кретања двоточкаша након контакта са другим моторним возилом.

            Ако је возач двоточкаша на себи имао заштитно одело (панталоне од коже или тексаса), на коловозу могу остати трагови ових материја, односно трагови тканине, коже или боје од јакне возача. 

            Поред тога на коловозу се могу затећи и трагови крви у виду капљица или локве.

            Подела трагова према величини у саобраћајним незгодама са двоточкашима извршена је на:

          -  Макротрагове;

          - Микротрагове
            Карактеристике макротрагова су такве да су они довољне величине да се могу уочити голим око и за њихову обраду није потребна нека посебна методологија. Овде се пре свега мисли на трагове вожње, трагове коченја, трегове заношења, крхотине разбијеног стакла идр.

            Микротрагови се због своје величине не могу уочити голим оком, зато се места на којима се очекују микротрагови у случају потребе претражују посебним методама и помоћу посебних помагала. Микротрагови имају посебан значај у следћим ситуацијама:

             - Када се сумња да се незгодом покушава прикрити класично убиство;

             - Када имамо саобраћајну незгоду са непознатим учиниоцем;

             - Када су искази сведока противуречни.

     2.7. Увиђај саобраћајне незгоде возило - двоточкаш
            Саобраћајне незгоде са двоточкашима у нашој земљи представљају велике губитке за целу друштвену заједницу и захтевају ангажовање бројних субјеката и институција. Увиђај је хитна и неодложна истражна радња коју предузима и врши судија окружног или општинског суда одмах по сазнању за извршено кривично дело, или орган унутрашњих послова, увек када истражни судија није у могућности да одмах изађе на лице места.
             Основни циљ увиђаја је да применом криминолошко – техничких и тактичких метода утврди узрок и постојање кривичног дела, време и место да коме је оно извршено и констатују све промене које су настале после извршења кривичног дела. 
             На месту извршења треба открити све трагове, предмете и средства, која су послужила за извршење кривичног дела. Зато увиђај представља истражну и криминалистичко оперативну радњу.

             Документација која се формира након увиђаја саобраћајних незгода треба да садржи:

              -  Записник о увиђају;

              - Скицу лица места незгоде;

              - Фото – документацију.

              У односу на фото документацију скица има предност јер је прегледнија и омогућава да се истакну битне околности, односно да се у њу уцртају само они детаљи који се сматрају важним.

             Трагови и предмети се цртају у размери тако да се на основу тога може одредити њихова природна величина и међусобни положај. Са друге стране елаборатом се допуњава укупна слика коју даје записник и скица места незгоде. Фотографије верно приказују снимљене детаље и веома су поуздан доказ.
              Патрола полиције која по правилу врши обезбеђење места саобраћајне незгоде има задатак да очува изглед места незгоде у непромењеном стању, односно да неопходне промене изгледа места сведе на нужни минимум, а да се истовремено омогући безбедно одвијање саобраћаја.
               Због поштовања принципа хуманости, код свих саобраћајних незгода увек је прва раднја пружање помоћи повређеним лицима. Ова радња уједно је и први изузетак од правила да се на месту незгоде до започињања увиђаја ништа не дира и помера.
               Повређена лица, пошто им се укаже прва помоћ транспортују се до најближе здравствене установе. У случају да је учесник у незгоди у алкохолисаном станју, одмах се по пријему у здравствену установу захтева анализа крви и урина.
                Док један полицајац указује помоћ, други за то време врши обезбеђење места незгоде. То се постиже постављанјем унутрашње и спољашње блокаде. Унутрашња блокада обухвата простор на коме се налазе трагови и предмети саобраћајне незгоде и у оквиру кога је забранјен приступ непозваних лица. Спољна блокада обухвата простор заштићен унутрашњом блокадом и још известан део пута и путног земљишта. Она има функцију да заштити простор и трагове обухваћене унутрашњом блокадом, да отклони опасности од налетања других возила, односно “ланчаних судара” и да омогући безбедно задржавање учесника и сведока незгоде.
                 За време постављања блокаде, полицајци доносе одлуку о томе како ће омогућити безбедно одвијање саобраћаја, а да се тиме не угрози изглед места незгоде. Саобраћај се усмерава оближним путем, улицом, преко банкина, половине коловоза и слично.
                 Патрола има обавезу да предузме мере ради отклањања опасности од пожара, експлозије, удара струје, дејства отрова или других опасних материја. Дужна је да спречи даље оштећење возила (клизање у провалију, падање са моста, надвожњака) и да товар и имовину заштити од пропадања, односно да возило, товар и имовину заштити од крађе. Приликом отклањања опасности, бележи се још један изузетак, када се дозвољава улазак других лица осим увиђајне екипе на место незгоде и када је могуће да се врше промене изгледа места саобраћајне незгоде.
                Обавеза патроле је да изврши идентификацију учесника и сведока саобраћајне незгоде и да их смести у простор обухваћен спољном блокадом, ван простора унутрашње блокаде. Над учесницима у незгоди патрола остварује надзор да би их спречила у покушајима мењања изгледа места, заштитила њихов интегритет и слично.
                У случају када је учесник у незгоди побегао, патрола има задатак да прикупи што више података и обавештења, ради што бржег откривања и хватања непознатог учиниоца. Патрола је такође обавезна да од других лица прикупи податке од интереса за разјашњавање незгоде, да предузме мере у случају усмрћења или повређивања домаћих животиња или дивљачи, да предузме мере да се по завршеном увиђају уклоне возила са коловоза као и да се коловоз врати у првобитно стање које омогућава несметано одвијање саобраћаја.
3. ЗАШТИТНИ ПАРАМЕТРИ У САОБРАЋАЈУ ДВОТОЧКАША
     3.1. Фактори који доприносе настанку саобраћајне незгоде
         У нашој и светској литератури појављују се различити приступи дефинисању основних фактора безбедности саобраћаја. У зависности од циља истраживања аутори се опредељују за два, три или четири основна фактора безбедности саобраћаја који значајно утичу и на настанак изненадне и опасне ситуације а возачи моторцикла су често субјекат опасних ситуација које су везане за пропусте човек, возило, пут, окружење.

         Реакција која се очекује од возача двоточкаша такође је различита у односу на остале учеснике у саобраћају имајући у виду специфичности ових возила. Основне повреде у зависности од исхода опасне ситуације су чешће много теже у односу на остале учеснике у саобраћају.

         Како би се боље схватили природа и узроци саобраћајних незгода са двоточкашима, Асоцијација Европских произвођача моторцикала (ACEM
) је уз помоћ ЕC
 или европске комисије и других партнера спровела је детаљну анализу саобраћајних незгода у којима су учествовали возачи мопеда и моторцикала у пориоду од 1999 до 2000 године и то у пет истраживачких подручја лоцираних у Француској, Немачкој, Холандији, Шпанији и Италији. 

         У овој анализи на основу детаљне истраге сваке од незгода, истраживачки тим је утврдио који је основни фактор допринео настанку саобраћајне незгоде. Један од фактора човек, возило или окружење узима се као фактор који је у највећој мери допринео настанку незгоде. У овој ситуацији пут није издвојен као посебни фактор, већ се третира у оквиру окружења.

                             Табела 4. Основни фактори настанка саобраћајне незгоде
	
	Број
	Проценат

	Човек – возач двоточкаша
	344
	37,4%

	Човек – возач другог возила
	465
	50,5 %

	Возило
	3
	0,3%

	Окружење
	71
	7,7%

	Други пропусти
	38
	4,1%

	УКУПНО
	921
	100%


        У овој табели пружа се увид у основне факторе настанка саобраћајне незгоде, као што се може видети у највећем броју незгода (87,9%) људски фактор доприноси настанку незгоде. У само 0,3% возило је уочено као основни фактор настанка незгоде док се окружење јавља у 7,7% незгода.

     Пропусти које чине возачи двоточкаша подељени су у неколико категорија и дефинисани на следећи начин:

      - Погрешна перцепција: возач двоточкаша или другог возила често прави пропуст у детектовању опасне ситуације, као чест случај јавља се пример када возач другог возила пре извођења маневра престројавања се не увери да то може да изведе безбедно и на тај начин „пресече“ пут возачу двоточкаша.

      - Погрешна процена: Ово је случај када возач двоточкаша или другог возила опази опасну ситуацију али не разуме реалну опасност која је повезана са настанком саобраћајне незгоде. На пример ово је случај када возач види ротациона светла полицијског возила које се креће ка њему али није разумео намеру возача полицијског возила да се ипречи на путу испред њега.

        - Погрешна одлука: возачи двоточкаша не доносе увек исправне одлуке у циљу избегавања опасне ситуације, ово је случај када возач двоточкаша уочи на раскрсници жути светлосни сигнал али одлучује да се креће истом брзином и прође кроз раскрсницу, након чега може уследити бочни судар са другим возилом које се у међувремену нашло у раскрсници.

        - Погрешна реакција: Возач двоточкаша не реагује на правилан начин у одређеној опасној ситуацији како би избегао саобраћајну незгоду. Ово је на практичном примеру ситуација када возач двоточкаша примети слој воде на одређеном делу коловоза али то игнорише и наставља да се креће истом путањом и не смањеном брзином, што за последицу има губитак контроле над возилом и пад.

                        Графикон 4. Основни људски факор настанка саобраћајне незгоде
            Као што се може видети на графикону 4. најчешћи основни фактор настанка саобраћајне незгоде представља погрешна перцепција возача другог возила. Подаци такође показују да у 36,6% незгода, возач другог возила није  био у могућности да на време и правилно уочи возача двоточкаша (порешна перцепција).

            Следећи у низу утицајних фактора настанка незгоде је погреша одлука возача двоточкаша и то у 13,4% незгода. Највећи допринос овом фактору има погрешна одлука возача двоточкаша која је допринела настанку опасне ситуације. Затим као основни фактор незгоде јавља се погрешна перцепција возача двоточкаша са око 12% незгода. Возач двоточкаша због своје погрешне или смањене перцепције не уочава опасну ситуацију на време а самим тим не успева ни да је избегне.

            На територији Евопске Уније спроведено је још неколико детаљних анализа кије помажу да се идентификује основни фактор који доприноси настанку незгоде са возачима двоточкаша. Неколико резултата из Vis
 (1995) студије који се односи на незгоде са двоточкашима приказано је у неколико следећих табела. У овој ситуацији анализирано је n=259 саобраћајних незгода са возачима двоточкаша.

                            Табела 5. Приоритет према категорији учесника у саобраћају
	Приоритет
	Саобраћајни знак/Правило саоб.
	Семафор

	Двоточкаш
	190
	21

	Путнички аутомобил
	18
	14

	Непознато
	7
	9

	Укупно
	215
	44


             У табели 5. приказана је расподела приоритета првненства пролаза на раскрсници у незгодама са двоточкашима, на основу расположивих података може се закључити да је возач двоточкаша у већини случајева, чак у 81% њих имао предност.

                                Табела 6. Начин реаговања у циљу избегавања незгоде
	Начин реаговања
	Двоточкаш
	Путнички аутомобил

	Нема реакције
	26%
	72%

	Кочење
	51%
	17%

	Скретање
	12%
	5%

	Убрзање
	2%
	1%

	Друго
	9%
	5%

	Укупно
	100%
	100%


        Из табеле 6. може се видети који маневар избегавања је најчешће заступљен код возача двоточкаша и путничких аутомобила у предходно наведеним незгодама. Као што се може видти у 72% незгода возач аутомобила не предузима никакав маневар пре судара са двоточкашем. Ово указује на неколико могућих фактора који доприносе настанку незгоде: погрешна перцепција возача путничког аутомобила, недовољно одстојање аутомобила од двоточкаша или „игнорисање“ двоточкаша.

                           Табела 7. Да ли је један учесник у незгоди видео другог
	
	Двоточкаш
	Путнички аутомобил

	Да
	70%
	25%

	Да али касно
	20%
	20%

	Не, уопште
	5%
	50%

	Непознато
	5%
	5%

	Укупно
	100%
	100%


           У табели 7. је процентуално приказано да ли је возач двоточкаша односно путничког аутомобила видео другог учесника у саобраћајној незгоди, непосредно пре њеног настанка.     

           Возачи аутомобила су пријавили да у 50% незгода нису видели двоточкаш и да су у 20% незгода видели двоточкаш али прекасно у односу на 5% и 20% код возача двоточкаша респективно. Као парадокс чинјеница је да су возачи двоточкаша видели путнички аутомобил у 70% незгода.

            На основу низа спроведених истраживања и искуствених података, опасне ситуације настају као резултат пропуста у вези са понашањем других учесника у саобраћају, а најчешће пропусте у перцепцији осталих учесника у саобраћају у односу на возаче двоточкаша.

           Опште одлике перцептивних процеса најбоље су изражене у саобраћајним ситуацијама у којима увек влада опасност и у којима се од учесника у саобраћају тражи да брзо реагује. Сходно томе разумљиво је да избегавање опасности зависи од брзине перциптивних одговора возача двоточкаша.

                                             Слика 4. Најчешћи тип судара 

        На слици 2. приказан је најчешћи начин саобраћајне незгоде између путничког аутомобила и двоточкаша. Имајући у виду техничко експлоатационе карактеристике двоточкаша као возила (величину, масу, убрзање и др.), возачи ових возила имају знатно већи ризик да учествују у незгоди односно изненадној и опасној ситуацији створеној од осталих учесника у саобраћају.

      3.2. Модели заштите двоточкаша у саобраћају
             Да би се могло говорити о изненадним и опасним ситуацијама и њиховом утицају на безбедност двоточкаша, неопходно је дефинисати ове појаве.
             Опасност (опасна ситуација)
 је свако стално или пролазно, стационарни или крећући објекат путног окружења који има потенцијала да повећа ризик од настанка незгоде. Опасност искључује карактеристике возача или возила, које су класификоване као променљиви фактор. Перцепција опасне ситуације је дефинисана као процес где корисник пута примећује присуство опасности, а перцепција опасне ситуације је једна од спојница у ланцу који повезује опасне ситуације и исход саобраћајне незгоде.

              Опасне ситуације се могу поделити и на оне где возач може представљати опасност за друге возаче као и за њега самог. Опасности које се најчешће третирају као опасност за возаче двоточкаша укључују сценарије као што је возило које врши полукружно окретање, наглу промену правца и др.

             На основу истраживања установљено је да су возачи аутомобила који су возили или возе моторцикл, били у могућности да идентификују специфичне карактеристике пута и специфичне карактеристике учесника у саобраћају, као и пасност за моторциклисте, док се возачи аутомобила фокусирају на опасности које долазе од понашања других учесника у саобраћају.

            У последње време пуно се говори о концепту ризика и ризичног понашања, а теорије о ризику и ризичном понашању су унапређене захваљујући бројним механизмима који су предложени како би објаснили зашто појединци имају понашање које се од других сматра „ризично“. На емпиријском нивоу, осмишљене су разне технике у покушају да се измери возачева процена опасности на путу, проблем је што је већина ових техника развијена „аd hоc“ (само за једну сврху), бази и у одсуству компаративних студија није могуће утврдити тачност добијених резултата.

            Бројни модели перцепције опасних ситуација су развијени за возаче аутомобила. Најбитнији модел за возаче двоточкаша је четворо – компонентни модел
 одговара на ризик (опасну ситуацију) што обухвата и опажање и реаговање на опасност.

             Овај четворо – компонентни модел најкорисније одговара ризику (опасној ситуацији) јер обухвата и опажање и реаговање на потенцијалну опасност.

              Поменути четворо – компонентни модел обухвата фазу „одговора“ за коју се чини да је много важнија код вожње моторцикла за разлику од путничког аутомобила. Модел има четири компненте:

                  - Перцепциа (детекција) опасне ситуације – бити свестан да је опасна ситуација можда присутна,

                  - Процена опасности – процена да ли је опасна ситуација довољно важна да заслужује одговор,

                  - Одабир акције (делованја и избор начина реагованја) – треба изабрати одговор из веома широког репертоара стечених вештина,

                  - Извршавање (примена и начин реаговања) – извођење потребне акције укључене у одговор који је одабран.

                                  Слика 5. Процес укључен у одговор на опасну ситуацију
            На слици 3. је приказан процес одговора на опасну ситуацију, подебљане стрелице представљају хипотетичке напред везе а испрекидане, хипотетичке повратне везе.
            Четворо – компонентни модел фокусира се на ефекте стабилних особина личности, пре него на стања појединца (нпр.трезвеност). У овом слуцају вероватно је да би утицај фактора као што је алкохол допринео промени неколико компоненти модела, укључујући процену опасности и извршење (нпр.продуженје времена реакције). Овде је веома битно нагласити да се модел не бави специфично променљивим факторима који утичу на потенцијалну тежину исхода као што је брзина кретања.

            Овај модел почиње са неопходном компонентом детекције да је опасност присутна, и где ће пропуст у детектовању опасности имати последице на повећање ризика потенцијално опасних нивоа. Пошто се открије опасност, возач треба да процени претњу опасне ситуације.

           Када возач двоточкаша одлучи да на опасност мора дати одговор, постоји потреба да се одлучи који одговор је одговарајући и адекватан у датим околностима и на крају ако је, на пример исправка (промена) правца изабрана за акцију, возач би морао тај поступак спровести правилно. Све ово не умањује ризик од настанка незгоде уколико вештине потребне за тај маневар нису доступне.

         3.2.1.  Перцепција опасне ситуације
           Да би процес одговора на опасну ситуацију уопште и отпочео пре свега мора бити детектована нека врста неслагања између окружења као таквог и онога што се очекује, какво би окружење требало да буде. Овај процес не може бити свестан јер не постоје јасно дефинисани начини и нивоји образовања, едукације и обуке на основу којих је могуће предвидети овакве ситуације. Релевантан тип неслагања је онај који је предвидив и који представља опасност за возаче двоточкаша.

           Многе од ових предвидивих веза, као што је очекивано присуство деце у близини паркираних возила, потребно је научити или кроз возачко искуство или кроз обуку која би требало бити много садржајнија и комплекснија. Степен значаја саме опсне ситуације захтева одговарајуће искуство возача двоточкаша, мање или веће, односно постојеће различитости у детекцији опасности због искуства, склоности да се процени ситуација у целини као и перцептивне способности.

        3.2.2. Процена опасности
            Процена опасне ситуације од стране двоточкаша може за последицу имати реаговање или не реаговање. Који ће избор бити направљен зависи од процене ризика возача, као и процене вероватноће негативног исхода у зависности од поменутог избора. возачи се разликују у мери према којој верују да су негативни исходи из ситуација могући, што има везе са темпераментом возача и његовим самопоузданјем.
            Експерименталним методама доказано је да веровање у контролу снажно утиче на возаче мушког пола, на сопствену процену њихових способности (вештина), али не и на возаче женског пола, чија сопствена процена нивоа вештине је више повезана са расположењем. Наиме, за било коју појединачну процену опасности, процес обухвата особину личности, расположење и кумулативни ефекат искуства. Једноставно, добро „научени“ ризици не могу захтевати значајан процес процене опасности. 

            Због свега овога постоји предпоставка да допринос процени опасности чини способност возача да детектује и одговори ефикасно на опасност, што је у директној вези са његовим искуством.

           3.2.3. Избор акције
               Током курса вожње (правца кретања) читав низ акција се рутински обавља под контролом хијарархије циљева. Покушај лоцирања одређене адресе је циљ високог нивоа који захтева успешну примену већег броја нижих циљева, као што је на пример допуштање осталим возилима да скрену испред возача двоточкаша. Нормална хиерархија контроле прекинута детекцијом опасне ситуације и захтева одговор возача, што изазива преусмеравање пажње од свих нивоа нормалне структуре управљања.

               Прекинути циљеви могу бити привремено заборављени уколико је сва пажња возача усмерена на опасност. Међутим, те прекинуте циљеве је више вероватно да ће бити запамћени касније него циљеви који нису прекинути присуством ризичне ситуације (Зеигарник ефекат). У неким случајевима одсуство пажње је толико велико да спречава избор било каквог начина деловања, односно реаговања возача, што је у великој мери одређено и факторима личности.

                Један од примера може бити опасна ситуација која може да доведе до судара возача двоточкаша и возача путничког аутомобила (судар из супротних смерова), када постоје три потенцијална правца избора акције. Први је не предузимање никакве акције од стране возача двоточкаша. Други се односи на могућост да возач двоточкаша предузме одговарајућу акцију избегавања незгоде, нпр. убрза и промени курс. Трећа опција је најоптималнија по возача двоточкаша али уједно и најзахтевнија, због тога што захтева процену шта ће други возач да учини и које друге опасности се могу појавити таквим деловањем.

                 Ово се може објаснити и утицајем искуства, односно да возачи са различитим искуством одговарају различито на исти вид опасности, али познавање многих подједнако практикованих начина деловања (акције) може бити контрапродуктивно јер време одлуке расте са са порастом броја алтернативних акција, нарочито ако ти начини реаговања имају сличне шансе за успех.

             3.2.4. Примена акције
               Индивидуалне разлике моторичких способности и времена реакције знатно утичу на успешно спровођење начина деловања. Како сви аспекти људских перформанси теже да опадају са повећањем старосне расподеле, то за последицу има и повећање броја незгода са учешћем старијих возача који ипак имају значајно возачко искуство, иако се старији возачи могу разликовати у остале три компоненте модела.
              За неискусне возаче повратна веза од примене акције до избора акције је од непроцењивог значаја у унапређењу одабира акције. Успешна или неуспешна примена акције такође има повратну везу са проценом опасности тако што повећава или смањује возачево самопоуздање, односно примену сопствених вештина, уколико је возачима дата прилика да вежбају примену акције која је доступна у избору акције под надзором онда ово може бити драгоцено у доношењу одлука приликом одабира акције као и у повећању шансе за успешну примену акције у будућности.

              Најочигледнији ток кроз ток на дијаграму био би откривање опасности која је оцењена као довољно опасна да захтева одговор, затим одабиром заштитне мере и њена примена. Стрелице су позициониране тако да укажу да постоји могућност да компоненте модела функционишу у паралелној спрези од тренутка када се открије присуство почетне опасности. На пример, једном предвиђени сценарио током или после примене акције процес процене опасности наставља да указује на присуство опасности, вероватно узрокован првом акцијом. Ово ће затим водити до модификације првог тока акције или даљем спровођенју изабране акције. Испрекидане повратне стрелице такође указују могуће начине учења. 

              За неискусне возаче сваки одговор на ризик мења стање система и оно што ће се десити приликом следеће опасности.

4.  МЕРЕ БЕЗБЕДНОСТИ ЗА ДВОТОЧКАШЕ
      4.1. Препоруке за безбедну вожњу 

         Упркос многим предустрожностима које возач моторцика предузима у циљу повећања своје безбедности, не постоји гаранција да ће бити уочен од стране возача аутомобила. Безбедан и одговоран возач увек „тражи незгоду (проблем) „ који ће избећи. Ова дефанзивна стратегија вожнје помаже у смањењу вероватноће озбиљних повреда или смртног исхода у незгоди. Spider
 је акроним за детаљан процес како возач постиже стварање безбедог возачког окруженја.

              Слика 6. SPIDER процес
              Scaн (скенирање) – праћење и стално тражење потенцијалних опасности у току вожње. Одржавање безбедног растојања између возила како би у знатној мери умањио ризик од настанка саобраћајне незгоде. Очекивана и унапред припремљена стратегија за избегавање опасних ситуација.

              Predict (предвидети) – Растојање, брзина и правац из којег долази опасност у великој мери утиче на целокупну стратегију коју возач примењује. Важно је за возача да предвиди и размотри ефекат који опасност може имати на друге учеснике у саобраћају. Препознавање и процена последица сопствених акција и кораци безбедног и одговорног возача у циљу безбедног учествовања у саобраћају.

              Ideнtify (идентификовати/препознати) – лоцирати опасност и потенцијал те опасности. Свесност ће помоћи возачу у доношењу безбедне и одговорне одлуке на основу следћих околности:

              - Други учесници у саобраћају могу се кретати већом брзином и непредвидиво. Реакција возача двоточкаша на неочекиване услове саобраћаја мора бити брза и прецизна како би се смањио ризик од настанка саобраћајне незгоде.

              - Животиње и пешаци стварају додатну опасност за возаче и повећавају могућност настанка опасности. Њихова непредвидива природа може утицати и променити стрстегију вожње.

              - Стационарни објекти укључујући ударне рупе, ограде мостове, саобраћајне знакове и вегетацију. Ови објекти се неће испречити на путу али могу закомпликовати стратегију возача.

              Decide (одлучити) – донети одлуку о томе какву акцију спровести на основу типа опасности или конфликта са којим се суочава. Следеће мере могу бити предузете како би се смањила опасност или могућност настанка незгоде:

               - Обезбеђење добре уочљивости за друге учеснике у саобраћају коришћењем светала, опреме и адекватне одеће.

               - Прилагодити брзину возила условима саобраћаја и опасној ситуацији уколико је присутна. Услови у саобраћају диктирају да ли ће возач убрзати, успорити или потпуно зауставити возило.

               - Прилагођење позиције возила ће зависити од природе опасности и слободног простора расположивог возачу. Промена траке, позиције у траци или линије (правца) кретанја може смањити потенцијалне повреде у незгоди.

               Execуte (извршити) – Представља извршење акције праћено одлуком коју је возач направио. Возач треба да буде свестан својих способности и да управља двоточкашем сходно својим вештинама.

               Rely (ослонити се) – ослонити се на овај процес у циљу стварања безбедног саобраћајног окружења. Возачи би требало да се подстичу да рутински примењују SPIDER процес и начела дефанзивне вожње како би избегли потенцијало опасне ситуације које могу имати чак и смртни исход као последицу.

           4.2. Мере безбедности за двоточкаше 

               Системи заштите за аутомобиле су знатно једноставнији јер сама каросерија путничког аутомобила представља добар систем заштите. Много је теже заштитити путнике и возаче возила на два точка (са једним трагом). Поред опасности од саобраћајних незгода којима су изложени као и остали корисници пута, ови возачи су изложени повећаном ризику и због повећане могућности губитка стабилности возила у току вожње.

                Губитак стабилности води губитку управљивости и падању без смањења брзине. Иако се њихов општи ниво безбедности може побољшати на више начина много је теже спречити испадање возача и путника са седишта, заштиту груди, рамена, руку и ногу.

                За заштиту главе особа које се превозе двоточкашима користе се кациге као део безбедоносне опреме. Кацига мора кинетичку енергију апсорбовати дебљином облоге (слично структури возила). При брзини возила од 50 km/h (V=13,9 m/s), глава тежине 50 N, даје кинетичку енергију од 492 Nm, а при брзини од 100 km/h (27,78 m/s), 1967 Nm.

                Да би се остварила њена заштитна функција кацига мора бити:чврста, балансирана, имати чврсте и коректне везе и прилагођена да подстиче на употребу – коришћење. Кацига је драгоцена и при малим брзинам иако је многи возачи игноришу. Ова возила најчешће користе млади људи а они тешко прихватају препоруке и када су у њиховом интересу. Национална управа за безбедност саобраћаја у САД процењује да кациге у 29% случајева спречавају а у 67% случајева ублажавају последице саобраћајних незгода. 

               За заштиту главе бициклиста користе се шлем кациге које су лакше и погодније за ношење од кацига за моторциклисте. Да би се усвојила свесност возача двоточкаша о важности употребе заштитних кацига и опасностима које прате саобраћајне незгоде са овом категоријом учесника у саобраћају неопходан је добар програм и кампанја којом ће се мењати понашање, навике и стимулисати (кроз нижу цену) коришћење ових кацига. Уколико изостане одговор на предузете превентивне мере, управа саобаћајне полиције је дужна да делује репресивно и одговарајућим казнама прописаним за ту врсту прекршаја казни несавесне возаче који не употребљавају заштитне кациге за време вожње.

               Генерално, основно правило које се возачима доточкаша може препоручити за смањење сопственог ризика је правило двоструке сигурности. Правило двоструке сигурности у пракси значи да возач у саобраћају треба да користи своју предност и право али са таквим опрезом да увек може да избегне незгоду, уколико други учесник у саобраћају из неког разлога погреши.

               Праћење возила које се креће испред на кратком растојању повећава ризик од настанка незгода. Разлога због којих се држи безразложно мало растојање има више. У нормалном праћењу возила, релативна брзина између два возила је приближно једнака нули и нема ризика уколико оба возила одржавају исту брзину, без обзира колика је она, а проблеми настају уколико се брзина предњег возила нагло промени.

               Блиско слеђење возила је пре последица навике (из поновљених искустава држања кратког одстојања ствара се утисак да се то безбедно ради без последица), него уштеде у времену и других рационлних разлога. Код вожње у колони са истим параметрима слеђења повећава се ризик од већег гомилања возила што је за возаче двоточкаша још опаснија ситуација.

                Безбедна дистанца праћења – одстојање. Да би се спречио ризик од ове врсте незгода возач двоточкаша који се креће иза предњег возила између осталог треба да:

                - држи одстојање од најмање 2 секунде, време између проласка предњег дела првог и предњег дела другог возила кроз исту тачку на путу ( ознака на коловозу, знак, бандера, дрво и др).

                - ако се вредности преведу на физичке величине онда одстојање између возила која се крећу брзином од 30 km/h износи најмање 16,6 m, док за 100 km/h ово растојање износи најманје 55,5 m. Ово правило од 2 секунде је генерално правило које важи за добру видљивост и сув коловоз. Међутим у условима смањене видљивости, кише, снега или ако се вози великим брзинама на аутопуту одстојање треба повећати на 3 или 4 секунде.

               Уколико се деси да возача двоточкаша неко путнчко возило прати на кратком растојању он може својом техником смањити ризик на следећи начин:

               - Успорити или убрзати, благим притиском на педали кочнице активирати стоп светла (ово се не препоручује ако и њега неко следи).

               - При прилажењу раскрсници са упаљеним црвеним светлом на семафору, благо смањивати брзину а педалом кочнице активирати стоп светло, најбезбедније је на раскрсницу стићи кад је светло на семафору зелено.

            Возач двоточкаша који у датој ситуацији треба први да пређе преко раскрснице после појаве зеленог светла на семафору треба да обрати пажњу на леву и десну страну како би се уверио да ли још неко возило са стране улази у раскрсницу и после промене светла. Такав опрез, по правилу двоструке сигурности, важи и за случај када возач двоточкаша прилази раскрсници на којој је већ зелено светло тако да може без заустављања да настави кретање.

            Возач двоточкаша који се приближава раскрсници споредним путем, не треба то да ради великом брзином и да испред раскрснице нагло кочи, јер на тај начин непотребно хаба своје возило и тера опрезне возаче на главном путу да успоравају јер они не знају шта ће урадити возач који се тако приближава са споредног пута и на тај начин продужавају себи време и трошкове путовања.

            Саобраћајне незгоде које настају због радње претицања су веома заступљене у саобраћајају двоточкаша. Пут и време претицања зависе од релативних брзина возила која учествују у овом маневру. Максимум ризика код претицанја настаје када су возила близу.

            Пре почетка овог маневра треба се уверити да ли постоји неко возило које је можда отпочело претицање а налази се у мртвом углу. Кад год је могуће возач мора да сачува простор око себе (не само када је упитању овај маневар), јер ако дође до квара на возилу (отказ мотора, пуцање пнеуматика и др.) или саобраћајне незгоде од величине равног простора (без препрека и возила) у великој мери зависи жестина незгоде, односно да ли ће до незгоде уопште и доћи.

         4.2.1.  Посебне мере безбедности за двоточкаше
             Масовност употребе и улога двоточкаша у транспортним системима се разликује не само међу земљама него и међу региона па чак и градова. У нашој земљи Војводина се означава као једно од кључних места где се двоточкаши користе у већој мери него у остатку земље. Неке од посебних мера заштите двоточкаша у саобраћају су следеће:

             - Функционални прописи који ће правилима и обавезама свих уважавати рањивост ове категорије корисника пута.

             - Едукација у аутошколама о опасностима које прате одвијање саобраћаја двоточкаша и значај употребе заштитних кацига.

             - Саобраћајно васпитање бициклиста, посебно деце.

             - Саобраћајно образовање возача у вези са понашањем према двоточкашима.

             - Употреба опреме за двоточкаше, посебно светлосно сигналне (рефлексне материје и светла).

             - Упадљивост двоточкаша (одећа јаких боја и сл.)

             - Мере за смиривање саобраћаја.

             - Уважавање потреба двоточкаша на раскрсницама.

             - Осветљење улица и сл.
            4.2.2. Техничке мере за заштиту двоточкаша (бициклиста)

               Код предузимања техничких мера намењених бициклистима неопходно је уважити неколико захтева: обезбедити повезаност и континуитет површина (стаза) за кретање бицикла, равност ових површина, чисту бочну околину и одржавање брзине (избегавање обавезе стајанја или успоравања).

               Бициклисти најчешће деле исту површину за кретање са моторним возилима, у оваквом аражману, неопходно је предвидети погодности за бициклисте бар на раскрсницама. Са аспекта безбедности оваква могу бити задовољавајућа на путевима са умереним интензитетом саобраћаја (3000 возила/дан) и брзинама до 60 km/h
                Део коловоза намењен за кретање бицикла треба да буде јасно означен и обележен. Оваква решења су погодна и на путевима са већим обимом и брзином саобраћаја. Праћења и истраживања показују да је безбедност већа на путевима са бициклистичким тракама.

                Тамо где постоје издвојене саобраћајне траке за возила јавног превоза (а не постоје бициклистичке стазе), дозвољава се да их користе и бицилкости, како не би били у сенвичу између возила јавног и индивидуалног превоза. Оваква пракса одвраћа возила јавног превоза да користе ове траке и повећава конфликте нарочито на аутобуским стајалитима између путника и бициклиста.

                Бициклистичке стазе које су изграђене ван коловоза одвајају (осим на раскрсницама) бициклистички од саобраћаја моторних возила, али их често користе и пешаци. Посебна пажња се мора посветити прелазима ових стаза преко коловоза (техничко решење и обележавања ознака на коловозу). Због тешкоће вођења кроз раскрсницу оне се често завршавају пре раскрснице тако да се бициклисти усмеравају на коловоз на местима и у моменту када им је помоћ најпотребнија. 

                Бициклистичке стазе омогућавају веће брзине па је потребно водити рачуна и о радијусу хоризонталних кривина, прегледности, одводњавању, бочним сметњама, нагибу итд. Због свега наведеног, резултати истраживања о безбедности бициклиста на овим стазама су различити и не гарантују увек позитивне ефекте.

                Раскрснице су кључни фактор безбедности бициклиста. Основни проблеми бициклиста којима треба посветити пажњу на раскрсницама су:

                - Тешкоће код престројавања бициклиста за скретање улево.

                -  Недовољан простор између линије возила и ивице коловоза који спречава бициклисте да стигну на почетак реда испред раскрснице (ако је прилазна саобраћајна трака широка 4 -4,5 м она дозвољава да је бициклисти деле са моторним возилима).

                 - Бициклисти су посебно рањиви на местима где им се укрштају путање кретања са моторним возилима код скретања.

                 - Посебна пажња локацијама где се уливају приступни (сервисни) путеви.

                 - Обезбедити прегледност, јасну најаву завршетка бициклистичке стазе и раван прилаз (или малу стрмину).

                 Посвећивањем пажње посебним потребама бициклиста могу се ублажити ови проблеми. Због тога већ код пројектовања и градње путева треба водити рачуна посебно о стандардима. Проблеми и мере на прелазу пута преко железничке пруге поред бициклиста важе и за остале кориснике пута. Специфични проблеми бициклиста на овим местима су што точак може да упадне између шина, па је потребно обезбедити прелаз под правим углом у односу на шину.

                 Имајући у виду специфичне потребе бициклиста потребно је посебно обратити пажњу и створити услове за: 

                 - Мере за смиривање саобраћаја, посебно оне које погодују безбедности бициклиста.

                 - Мора се обезбедити да решетке сливника на коловозу не заробе точак бицикла и да буду у нивоу коловоза.

                 - Сужење стаза, радови на путу и друге промене треба да буду бициклистима правовремено саопштене.

                 - Прегледност између бициклиста и других корисника пута.

                 - Равне површине које се одржавају и чисте.

                 Техничким мерама се могу створити повољни услови и побољшати безбедност бициклиста до те мере да коришћење бицикла буде прихваћено и да тај начин кретања постане значајан део тренспортног система 

5. ЗАКЉУЧАК
             Саобраћај возила двоточкаша је сам по себи због природе ових корисника пута веома специфичан. Основни циљ израде овог рада био је поред приказа општег стања безбедности осврт и на саму реконструкцију настале саобраћајне незгоде са двоточкашем користећи основне математичке и физичке постулате. Осим тока, посебан осврт дат је на значај утицаја изненадне опасне ситуације на безбедност возача двоточкаша, као поделемента фактора саобраћајног система – човек, а на основу чега је потребно донети даље закључке који се тичу стратешког деловања приступа решавању проблема безбедности ове категорије угрожених учесника у саобраћају.
          Рањиви корисници пута међу којима спадају и возачи двотошкаша су у овој групи не због неке физичке инфериорности или неког недостатка већ због велике несразмере између ризика који уносе у саобраћај и онога коме су изложени. Недостатак саобраћајне културе, неадекватна обука и несавесност возача двоточкаша су фактори који утичу на негативну статистику која прати одвијање овог вида превоза. Свему овоме треба додати старост возног парка двоточкаша и путничких ауомобила чија техничка исправност није на потребном нивоу и далеко је испод прихватљиве.

          Поред основног циља у раду је било неопходно дати и препоруке за возаче двоточкаша који ће помоћи превазилажењу проблема опасне ситуације.

           Овакав приступ проблематици са представљеним предлогом мера може помоћи лицима која учествују у саобраћају са возилима – двоточкашима.

           Безбедност возача двоточкаша на територији наше земље представља растући проблем, коме у претходном периоду, од стране друштва, није посвећено довољно пажње на адекватан начин. Последњих година сведоци смо да је знатно повећан број настардалих возача двоточкаша а последицу свега тога треба тражити у образовању, едукацији како двоточкаша тако и других учесника у саобраћају.

            Основни циљ рада, поред указивања на опште стање безбедности двоточкаша на територији ЕУ и Србије је био и анализа значаја и утицаја изненадне опасне ситуације на безбедност возача двоточкаша. Посебно се мора имати у виду чињеница да у случају саобраћајних незгода са двоточкашима последице по возаче ових возила знају бити много веће и далекосежније због изложености ових возача и неодговарајућих механизама заштите.

             Што се тиче реконструкције већ насталих саобраћајних незгода форензичка анализа са учешћем двоточкаша не представља самосталну активност, већ је само један део мултидисциплинарног приступа утврђивању стварних узрока незгоде. Приликом саобраћајног вештачења за анализу саобраћајне незгоде могу се користити и закључци вештака из других струка.     У последње време за анализу саобраћајних незгода користе се савремена софтверска решења која на основу параметара који су измерени на лицу места незгоде рачуна све релевантне податке који су битни за анализу саме незгоде. У овом раду на основу детаљне анализе установљено је да је основни узрочник  незгода двоточкаша човек, односно возач, на основу свега изнетог дефинисани су и правци у којима треба деловати ради превенције односно сманјења броја саобраћајних незгода ове рањиве категорије корисника пута.

